મોરબીના ગ્રીનચોક વિસ્તારમાં રહેતા દયાલભાઈ ખીમચંદભાઈ દામાણી ઉં વ 60 તેમજ કુબેરનગરમાં રહેતા સંજય ગોહિલ બંને તેમના બાઈક નં જીજે 03 એચએલ 7286માં બેસીને ચોટીલા ચામુંડા માતાજીના દર્શનાર્થે ગયા હતા અને આજરોજ બપોર ના સમયે બંને દર્શન કરી ને મોરબી પરત ફરી રહ્યા હતા તે સમયે મોરબીના મકનસરથી રફાળેશ્વરની વચ્ચે આવેલ પોલીસ મથકની સામે બાઈક ચાલક સંજય એ બાઈક પરનો કાબુ અચાનક ગુમાવી દેતા બાઈક ડિવાઈડર સાથે ધડાકાભેર અથડાતા બાઈકમાં પાછળ બેઠેલા દયાલભાઈને શરીર તેમજ માથાના ભાગે ગંભીર ઇજા થતાં વૃદ્ધનું ઘટનાસ્થળે જ મૃત્યુ નીપજ્યું હતું તેમજ ચાલક સંજય ને ઇજા પહોંચી હતી પોલીસને બનાવની જાણ થતાં પોલીસ ઘટનાસ્થળે દોડી જઇને લાશને પીએમ અર્થે હોસ્પિટલમાં ખસેડીને વધુ તપાસ હાથ ધરી છે પોલીસે બાઈક ચાલક વિરુદ્ધ મૃતકના મોટાભાઈની ફરિયાદ લઈ ધોરણસરની કાર્યવાહી હાથ ધરી છે વધુ તપાસ મોરબી તાલુકા પોલીસ મથકના નગીનભાઈ ચલાવી રહ્યા છે